અમદાવાદઃ શહેરના જુદા જુદા વિસ્તારમાં બે યુવાન અને એક યુવતીએ ગળાફાંસો ખાઈ અાત્મહત્યા કરતાં પોલીસે ગુના દાખલ કર્યા છે. અા અંગેની વિગત એવી છે કે ચાંદખેડામાં અાઈઓસી રોડ પર અાવેલ શ્યામ બંગ્લોઝ ખાતે રહેતા સુશાંત નાણાવટી નામના યુવાનને તેના પિતાએ ફરવા માટે ગાડીની ચાવી ન અાપતાં મનમાં લાગી અાવવાથી ગળાફાંસો ખાઈ અાપઘાત કર્યો હતો. જ્યારે સરસપુરમાં અાવેલી મનોહર સોસાયટીમાં રહેતા સચીન સંજયભાઈ ભાવસારભાઈ નામના યુવાને પણ અગમ્ય કારણોસર પોતાના ઘરમાં જ ગળાફાંસો ખાઈ જીવન ટૂંકાવી નાખ્યું હતું. અા ઉપરાંત વટવા ગામમાં અાવેલા કૃષ્ણાધામ સોસાયટીમાં રહેતી વર્ષા લલ્લાજી ઠાકોર નામની ૨૦ વર્ષની યુવતીએ બીમારીથી કંટાળી જઈ ગળાફાંસો ખાઈ જીવન ટૂંકાવી નાખ્યું હતું. પોલીસે અા અંગે અાગળની કાર્યવાહી હાથ ધરી છે.